बिजली दरबार लगाकर ग्रामीणों को बिल भरने के लिए प्रेरित करेगा निगम
जाटआरक्षण आंदोलन के चलते डिवीजन के पांच गांवों ने बिजली बिलों का भुगतान नहीं किया है। निगम द्वारा इन गांवों में जागरूकता अभियान चलाया जाएगा और लोगों को बिल का भुगतान करने के लिए प्रेरित किया जाएगा।
जाट आरक्षण आंदोलन के चलते आंदोलनकारियों ने मार्च माह से असहयोग आंदोलन शुरू किया है। इसके चलते लोगों को बिजली एवं पानी के बिलों का भुगतान नहीं करने के लिए कहा गया है। डिविजन के सरगथल, आवली, जागसी, मिर्जापुर खेड़ी और पिनाना गांव के अधिकांश उपभोक्ताओं ने फरवरी माह में पहुंचे बिलों का भुगतान नहीं किया। ग्रामीणों को बिल भरने के लिए प्रेरित करने के लिए निगम द्वारा इन गांवों में बिजली दरबार लगाए जाएंगे। दरबार में निगम के अधिकारी भी मौजूद रहेंगे।
^ डिविजन के कुछ गांवों ने निर्धारित तिथि पर बिलों का भुगतान नहीं किया। इन गांवों में बिजली दरबार लगाकर जागरूकता अभियान चलाकर ग्रामीणों से बातचीत की जाएगी। ग्रामीणों को बिजली बिल नहीं भरने से होने वाले नुकसान के बारे में जानकारी दी जाएगी। वहीं उन्हें नियमित रूप से बिलों का भुगतान करने के लिए प्रेरित किया जाएगा। \\\'\\\' दीपकपोपली, एक्सईएन, बिजली निगम, गोहाना।
hin_Deva hin_Deva hin_Deva hin_Deva